
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης έκτασης ιδιοκτησίας 
πιλότων με την επωνυμία «ΟΛΥΜΠΙΑΚΟΙ ΑΕΤΟΙ» 
στη θέση «Μαζογερέ - Βελατούρι - Αραπάκι» της 
κοινότητας Κουβαρά και του δήμου Μαρκόπουλου 
Ν. Αττικής. 1 

ΑΠΟΦΑΣΕΙΣ 

Κήρυξη αναδασωτέας έκτασης εμβαδού 4,2 στρεμμά¬ 
των στη θέση «Τσαμπίκα» του Δήμου Αρχαγγέλου 
Νήσου Ρόδου. 2 


ΔΙΑΤΑΓΜΑΤΑ 

(ΐ) 

Έγκριση πολεοδομικής μελέτης έκτασης ιδιοκτησίας πι¬ 
λότων με την επωνυμία «ΟΛΥΜΠΙΑΚΟΙ ΑΕΤΟΙ» στη θέ¬ 
ση «Μαζογερέ - Βελατούρι - Αραπάκι» της κοινότητας 
Κουβαρά και του δήμου Μαρκόπουλου Ν. Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του άρθρου 29 του Ν. 
1947/1991 «Απλούστευση φορολογικών διαδικασιών και 
άλλες ρυθμίσεις» (Α’70). 

2. Τις διατάξεις των άρθρων 1,2, 9, 11 και 85Α του από 
17.7.1923 Ν.Δ/τος «Περί σχεδίων πόλεων κλπ.» (Α’ 228) ό¬ 
πως μεταγενέστερα τροποποιήθηκαν και συμπληρώθη¬ 
καν. 

3. Τις διατάξεις των άρθρων 3, 6 (παρ. 1), 7 ,8 ,9 και 16 
του Ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2, 3) 
του Ν. 1647/ 1986 «Οργανισμός Κτηματολογίου και Χαρ¬ 
τογραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεωντου Ν. 1577/1985 «ΓΟΚ» και άλ¬ 
λες σχετικές διατάξεις» (Α’ 91). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 


θηκε με το άρθρο 27του Ν. 2081/1992 (Α' 154) και αντικα- 
ταστάθηκε με την παραγ. 2α του άρθρου 1 του Ν. 
2469/1997 (Α' 38). 

5. Τις διατάξειςτου άρθρου 24του Ν. 2508/1997 «Βιώσι¬ 
μη οικιστική ανάπτυξη των πόλεων και οικισμών της χώ¬ 
ρας και άλλες διατάξεις» (Α' 124). 

6. Την 108870/8312/20.12.1993 απόφαση του Υπουρ¬ 
γού, Περιβάλλοντος, Χωροταξίας και Δημοσίων Έργων 
«Χωροθέτηση και οικιστική καταλληλότητα της έκτασης 
ιδιοκτησίας στη θέση «Μαζογερέ-Βελατούρι-Αραπάκι» 
της κοινότητας Κουβαρά δήμου Μαρκόπουλου (Ν. Αττι¬ 
κής)» (Δ' 1550), όπως τροποποιήθηκε με την 75803/ 
5186/25.8.1994 απόφαση του Υπουργού Περιβάλλοντος, 
Χωροταξίας και Δημοσίων Έργων (Δ' 975). 

7. Την 22595/90744/1996 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
περιβαλλοντικών όρων για την κατασκευή έργων υποδο¬ 
μής και εργασιών πολεοδομίας πρότυπου οικισμού κύ¬ 
ριας κατοικίας σε έκταση εμβαδού 119 στρεμμάτων που 
βρίσκεται στην περιοχή «Μαζογερέ-Βελατούρι-Αραπάκι» 
δήμου Μαρκόπουλου (Αττικής). 

8. Την 399/1996 γνωμοδότηση του δημοτικού συμβου¬ 
λίου δήμου Μαρκοπούλου Μεσογαίας. 

9. Την 53/1996 γνωμοδότηση του κοινοτικού συμβουλί¬ 
ου κοινότητας Κουβαρά. 

10. Τις 539/1996 και 187/1998 γνωμοδοτήσεις του Κε¬ 
ντρικού Συμβουλίου Χωροταξίας Οικισμού και Περιβάλ¬ 
λοντος. 

11. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Τις 309/1997, 430/1999 και 96/2000 γνωμοδοτήσεις 
του Συμβουλίου της Επικράτειας, με πρόταση του Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο 1 

Εγκρίνεταιτο πολεοδομικό σχέδιο της έκτασης ιδιοκτη¬ 
σίας πιλότων της Ολυμπιακής Αεροπορίας με την επωνυ¬ 
μία «ΟΛΥΜΠΙΑΚΟΙ ΑΕΤΟΙ» στη θέση «Μαζογερέ-Βελατού- 
ρι-Αραπάκι»της κοινότητας Κουβαρά και του δήμου Μαρ¬ 
κόπουλου (Ν. Αττικής), με τον καθορισμό οικοδομήσιμων 
χώρων, οδών, πεζοδρόμων, χώρων στάθμευσης (ρ) κοινο¬ 
χρήστων χώρων, χώρου πλατείας, κοινόχρηστου χώρου ε¬ 
ντός του οποίου καθορίζεται η δέση και διάταξη κτιρίου 

βιολογικού καθαρισμού, κοινοχρήστου χώρου εντός του 
οποίου καθορίζεται η θέση και διάταξη κτιρίου εκκλησίας, 
όπως φαίνεται στα σχετικά δύο (2) πρωτότυπα διαγράμ¬ 
ματα σε κλίμακα 1:500 που θεωρήθηκαν από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 5831/2000 πράξη του και που αντίτυπά τους σε φωτο¬ 
σμίκρυνση δημοσιεύονται με το παρόν διάταγμα. 

Άρθρο 2 

1. Στο οικοδομικό τετράγωνο, που χαρακτηρίζεται στο 
ένα από τα διαγράμματα με το στοιχείο 14, επιτρέπεται η 
χρήση πολεοδομικού κέντρου, όπως προσδιορίζεται από 
το άρθρο 4του από 23.2.1987 Π.Δ/τος (Δ' 166). 

2. Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας, σύμφωνα με το άρθρο 2 του 
ιδίου ως άνω Π.Δ/τος και ειδικότερα κατοικία. 

Άρθρο 3 

Στο πρόσωπο των οικοπέδων οικοδομημένων ή μη που 
βρίσκονται στην περιοχή της οποίας εγκρίνεται το πολεο- 
δομικό σχέδιο, επιβάλλεται προκήπιο πλάτους δύο (2), 
και τεσσάρων (4) μέτρων και μεταβλητού πλάτους 6μ-9μ. 
όπως φαίνεται στα διαγράμματα του άρθρου 1. 

Άρθρο 4 

1. Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων ο¬ 
ρίζονται ως εξής: 

Α. Για τα οικοδομικά τετράγωνα 1,2,3,4,5,6,7,8,9,10, 
11, 12, 13, 15, 16 και 17. 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: επτακόσια (700) τ.μ. 

2. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

3. Συντελεστής δόμησης: τέσσερα δέκατα (0,4) 

4. Μέγιστο επιτρεπόμενο ύιμος των ανεγερθησομένων 
κτιρίων: επτά και μισό (7,50) μέτρα. 

5. Πάνω από το μέγιστο επιτρεπόμενο ύψος επιβάλλε¬ 
ται η κατασκευή κεραμοσκεπούς στέγης με μέγιστο ύψος 
δύο (2,00) μέτρα. 

6. Επιτρέπεται η κατασκευή καπνοδόχων ενταγμένων 
δομικά και αισθητικά στον όγκο και τη μορφή του οικοδο¬ 
μήματος καθώς και η εγκατάσταση ηλιακών θερμοσιφώ¬ 
νων μόνον όταν η συλλεκτική επιφάνεια ταυτίζεται με τις 
κεκλιμένες επιφάνειες της στέγης. 

7. Απαγορεύεται η ανέγερση οικοδομών επί υποστηλω- 
μάτων (ρΝοίίε). 

8. Επιβάλλεται η υποχρεωτική φύτευση του υποχρεωτι¬ 
κά ακάλυπτου χώρου του οικοπέδου τουλάχιστον κατά τα 
2/3 του, σύμφωνα με το άρθρο 23 του Ν. 1577/1985 
«ΓΟΚ». 

Β. Για το οικοδομικό τετράγωνο 14. 

1. Ελάχιστο πρόσωπο:δέκα οκτώ (18) μέτρα 

Ελάχιστο εμβαδόν: επτακόσια (700) τμ. 

2. Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

3. Συντελεστής δόμησης: τέσσερα δέκατα (0,4) 

4. Μέγιστο επιτρεπόμενο ύψος των ανεγερθησομένων 
κτιρίων: επτά και μισό (7,50) μέτρα. 

5. Πάνω από το μέγιστο επιτρεπόμενο ύψος επιβάλλε¬ 
ται η κατασκευή κεραμοσκεπούς στέγης με μέγιστο ύψος 
δύο (2,00) μέτρα. 


Γ. Επιπλέοντων παραγράφων Α και Β ισχύουντα εξής: 

1. Η ογκοπλαστική μορφή των κτιρίων προσαρμόζεται 
στο φυσικό περιβάλλον. 

2. Τα στηθαία και τα κιγκλιδώματα των δωμάτων, καθώς 
και τα κιγκλιδώματα των εξωστών είναι ξύλινα, χτιστά ή 
μεταλλικά. 

3. Ο διαχωρισμός των οικοπέδων από τη ρυμοτομική 
γραμμή των δρόμων και των πεζοδρόμων που διέρχονται 
σε επαφή με τα πρόσωπα των οικοπέδων αυτών, γίνεται 
με συμπαγές περίφραγμα μέσου ύψους ογδόντα εκατο¬ 
στών του μέτρου (0,80) πάνω από τη στάθμη του κατα¬ 
στρώματος του δρόμου ή πεζοδρόμου. Στην περίπτωση 
όπου το φυσικό έδαφος οικοπέδου βρίσκεται ψηλότερα 
του καταστρώματος του δρόμου ή πεζοδρόμου, επιτρέ¬ 
πεται η κατασκευή τοίχου αντιστηρίξεως μεγίστου ύψους 
δύο μέτρων. 

Τα περιτοιχίσματα είναι δυνατόν να διαμορφωθούν κλι¬ 
μακωτά, ακολουθώντας και προσαρμοζόμενα στις κατά 
μήκος κλίσεις των από εκεί διερχομένων δρόμων. 

Σε περίπτωση που λόγω της μορφολογίας του εδάφους 
απαιτείται αντιστήριξη των πρανών ή των παρειών επί κοι¬ 
νών ορίων, επιτρέπεται η κατασκευή τοίχων συμπαγών α¬ 
πό λιβοδομή ή σκυρόδεμα. 

Επιτρέπεται η εγκατάσταση εξαρτημάτων και συσκευ¬ 
ών των ηλεκτρομηχανολογικών εγκαταστάσεων στο με¬ 
ταξύ επικεραμώσεως και οροφής κενό των οικοδομών ε¬ 
φόσον ληφθούν επαρκή μέτρα ασφάλειας των κτιρίων. 

5. Επιτρέπεται η κατασκευή εξωτερικής ανοιχτής κλί¬ 
μακας λόγω κλίσεως εδάφους προς εξυπηρέτηση ορό¬ 
φου μη προσμετρούμενη στο συντελεστή δομήσεως και 
στην κάλυψη του οικοπέδου. 

6. Απαγορεύεται η εγκατάσταση λυόμενων οικημάτων 
και παραπηγμάτων, πληντων πρόσκαιρων εργοταξιακών. 

7. Απαγορεύεται η επένδυση των όψεων των κτιρίων με 
πλακίδια και πλάκες κάθε είδους. 

8. Απαγορεύεται η τοποθέτηση επιγραφών και διαφημί¬ 
σεων φωτεινών ή μη επί των οδών,των κτισμάτων και των 
κοινοχρήστων,εξαιρουμένου του οικοδομικού τετραγώ¬ 
νου 14. 

9. Προ της εκδόσεως οικοδομικών αδειών για την ανέ¬ 
γερση των οικοδομών απαιτείται έγκριση της σχετικής 
αρχιτεκτονικής μελέτης από την αρμόδια επιτροπή αρχι¬ 
τεκτονικού ελέγχου ΕΠΑΕ. 

10. Κατά τη μελέτη οδοποιίας και προ της κατασκευής 
των έργων η διαμόρφωση πρανών και ορυγμάτων γίνεται 
με σκοπό την προσαρμογή τους στο περιβάλλον και στο 
ρυμοτομικό σχέδιο. 

Άρθρο 5 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΔΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙΣ 

Αριθ. 1181 ( 2 ) 

Κήρυξη αναδασωτέας έκτασης εμβαδού 4,2 στρεμμάτων 
στη θέση «Τσαμπίκα» του Δήμου Αρχαγγέλου Νήσου 
Ρόδου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις, του Ν. 3200/ 55 περί διοικητικής, απο¬ 
κέντρωσης , όπως τροποποιήθηκε και συμπληρώθηκε με¬ 
ταγενέστερα με το Ν .Δ. 532/70. 

2. Τις διατάξεις του άρθρου 7 του Ν. 2503/97 «Διοίκηση, 
οργάνωση, στελέχωση της Περιφέρειας κ.λπ.». 

3. Τις διατάξειςτου άρθρου 117 παρ. 3 του Συντάγμα¬ 
τος. 

4. Τις διατάξεις του Ν. 998/79 « περί προστασίας των Δα¬ 
σών κ.λ,π.» και ειδικότερα: 

α) του άρθρου 41 παρ. 1, 
β) του άρθρου 38 παρ. 1. 

5. Τις διαταγές του Υπουργείου Γεωργίας: 
α) 160417/1180/8.7.80, 

β) 182447/3049/24.9.80 

6. Την έκθεση αυτοψίας του Δασολόγου Π. Χριστοφα- 


κάκη με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας. 

7. Την αριθμ. 1180/10.3.2000 εισήγηση για κήρυξη δα¬ 
σικής έκτασης αναδασωτέας της Δ/νσης Δασών Δωδ/νή- 
σου, αποφασίζουμε : 

Κηρύσσουμε αναδασωτέα με σκοπό τη διατήρηση του 
χαρακτήρα του Δάσους και της δασικής έκτασης και την 
αποκατάσταση της βλάστησης που καταστράφηκε από 
παράνομη εκχέρσωση την περίοδο 1988 έως το 1993 το ι¬ 
διωτικό Δάσος και έκταση τμήμα της ΚΜ. 2216 γαιών Αρ¬ 
χαγγέλου εμβαδού 4,2 στρεμάτων που βρίσκεται στη θέ¬ 
ση «Τσαμπίκα» Ζ^ίμου Αρχαγγέλου και προσδιορίζεται α¬ 
πό τα στοιχεία (ΐ,2,...18,1), (19,20,21,19), (22, 23, 24, 25, 
26,12,22) και έχει όρια: 

Ανατολικά: Με δάσος και δασική, έκταση 

Δυτικά: Με δάσος και δασωθέντες αγρούς 

Βόρεια: Με αγρό 

Νότια : . Με αγρό όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφα¬ 
σης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 10 Μαρτίου 2000 
Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

